
ЕВРАЗИЯ ЭКОНОМИКАЛЫК КОМИССИЯСЫ
[bookmark: bookmark0]КОЛЛЕГИЯ


ЧЕЧИМ


2023-жылдын «22» августу	№ 128                        Москва шаары


Навигациялык пломбаларды колдонуунун айрым маселелери жөнүндө

2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашуунун 3-беренесинин 2-пунктунун 
3-пунктчасына жана 8-беренесинин 1-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген  Евразия экономикалык комиссиясынын Иш регламентине  № 2 тиркеменин 46 жана 47-пункттарында ылайык Евразия экономикалык комиссиясынын Коллегиясы чечти:
1. Тиркелгендер бекитилсин:
Евразия экономикалык бирлигинин бажы аймагында навигациялык пломбаларды коюу (алып салуу) боюнча операцияларды жүргүзүү тартиби;
Конкреттүү ташууну байкоого алуу мезгилинде документтерди (маалымдарды) берүү, сактоо жана мурда жазылган маалыматтарды жок кылуу (өчүрүү) тартиби.
2. Төмөнкүлөр аныкталсын:
а) байкоого алуу объектисин навигациялык пломбалардын керектүү саны менен камсыз кылуу үчүн жооптуу адамдар навигациялык пломбаларды (жөнөтүүчү, экспедитор, ташуучу, алуучу) колдонуп ташууларды байкоого алуу боюнча кызматтардын заказчылары (керектөөчүлөрү) болуп болуп саналат; 

б) Евразия экономикалык бирлигинин бажы аймагына навигациялык пломбаларды коюу (алып салуу) жерлери болуп төмөнкүлөр саналат:
бажы транзитинин бажы жол-жобосунда  – бажы контролунун зонасы;
экспорттун бажы жол-жобосунда – бажылык контролдоо зоналары, жөнөтүүчүнүн аймактары же башка жерлер, эгерде мындай жерлер Евразия экономикалык бирлигине мүчө мамлекеттердин (мындан ары – мүчө мамлекеттер) мыйзамдары менен аныкталса;
өз ара сооданын алкагында мүчө мамлекеттердин ортосунда өткөрүүдө:
2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашуунун 3-беренесинин 1-пунктунун 3-пунктчасында көрсөтүлгөн товарлар үчүн: 
коюлган жер – жөнөтүүчүнүн аймагы же башка жерлер, эгерде мындай жерлер мүчө мамлекеттердин мыйзамдары менен аныкталса;
алып салынган жер – алуучунун аймагы;
атайын экономикалык чаралар колдонулган товарлар үчүн:
коюлган жер – жөнөтүүчүнүн аймагы же башка жерлер, эгерде мындай жерлер мүчө мамлекеттердин мыйзамдары менен аныкталса;
алып салынган жер – мындай чаралар колдонулуучу товарлардын мүчө мамлекеттин аймагынан чыгып кеткен жери же көрсөтүлгөн товарлар белгиленген жерге келгенде алуучунун аймагы;
в) товарларды бажы транзитинин бажы жол-жобосунда жана экспорттун бажы жол-жобосунда алып өтүүдө, ошондой эле өз ара сооданын алкагында мүчө мамлекеттердин ортосунда товарларды алып өтүүдө навигациялык пломбаларды койгон (алып салган) жактар болуп төмөнкүлөр саналат:
улуттук оператор;
башка жактар, эгерде мындай жактар мүчө мамлекеттердин мыйзамдары менен;
г) навигациялык пломбаларды коюда (алып салууда) катышкан адамдар болуп төмөнкүлөр саналат:
товарларды бажы транзитинин бажы жол-жобосунда же экспорттун бажы жол-жобосунда алып өтүүдө:
автомобилдик ташууларда – ташуучу, бажы органынын кызмат адамы (мындай чечим кабыл алган учурда); 
темир жол ташууларында:
ташуучу – ушул чечим менен аныкталган, темир жол станциясынын жолдорунда жайгашкан навигациялык пломбаларды коюу (алып салуу) боюнча операцияларды жүргүзгөн учурда; 
жөнөтүүчү же декларант – ушул чечим менен аныкталган, темир жол станциясынын жолдорунда болбогон коюлган жерлерде навигациялык пломбаларды коюу боюнча операциялар ишке ашырылган учурда;
алуучу же бажы контролдоо зонасынын ээси – ушул чечим менен аныкталган, темир жол станцияларынын жолдорунда болбогон алып салуу жерлеринде навигациялык пломбаларды алып салуу боюнча операциялар ишке ашырылган учурда; 
бажы органынын кызмат адамы – мындай чечим кабыл алынган учурда;
өз ара сооданын алкагында мүчө мамлекеттердин ортосунда товарларды алып өтүүдө: 
автомобилдик ташууларда – ташуучу, контролдоочу органдын кызмат адамы (мындай чечим кабыл алган учурда);
темир жол ташууларында:
ташуучу – ушул чечим менен аныкталган, түздөн-түз темир жол станциясынын жолдорунда жайгашкан навигациялык пломбаларды коюу (алып салуу) боюнча операциялар ишке ашырылган учурда;
жөнөтүүчү – ушул чечим менен аныкталган, темир жол станциясынын жолдорунда жайгашпаган жерлерде навигациялык пломбаларды коюу боюнча операциялар ишке ашырылган учурда;
алуучу – ушул чечим менен аныкталган, темир жол станциясынын жолдорунда болбогон алып салуу жерлеринде навигациялык пломбаларды алып салуу боюнча операциялар ишке ашырылган учурда;
контролдоочу органдын кызмат адамы – мындай чечим кабыл алынган учурда;
д) навигациялык пломбаларды коюучу (алып салуучу) жана мындай салууга (алып салууга), байкоого алуу объектисин байкоого алууну токтотпостон жүргөн (ташыган) жолунда навигациялык пломбаны алып салууга же байкоо алуу объектисинин жүргөн (ташыган) жолунда навигациялык пломбаны алмаштырууга жана аларды кийин салууга катышкан адамдар болуп төмөнкүлөр саналат:
аймагында навигациялык пломбаны алып салуу (алмаштыруу) зарылдыгы пайда болгон мүчө мамлекеттин бажы же башка контролдоочу органынын кызмат адамы;
улуттук оператор же ташуучу  – аймагында навигациялык пломбаны алып салуу (алмаштыруу) зарылдыгы пайда болгон мүчө мамлекеттин бажы же башка контролдоочу органынын кызмат адамынын уруксаты менен. 
3. Бул чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын Коллегиясынын төрагасы
	
                    М. Мясникович

БЕКИТИЛДИ
Евразия экономикалык комиссиясынын Коллегиясынын 
2023-ж.  22-августундагы № 128 чечими менен 


Евразия экономикалык бирлигинин бажы аймагында навигациялык пломбаларды коюу (алып салуу) боюнча операцияларды жүргүзүү 
ТАРТИБИ


[bookmark: _Hlk119913504]1. Бул Тартип 2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашууга (мындан ары – Макулдашуу) ылайык Евразия экономикалык бирлигинин (мындан ары – Бирлик) бажы аймагында колдонулуучу навигациялык пломбаларды коюу (алып салуу) боюнча операцияларды жана аларды жүргүзүү тартибин аныктайт.
2. Ушул Тартипте колдонулган түшүнүктөр Макулдашууда аныкталган маанилерде колдонулат.
3. Маалыматтык системасында навигациялык пломба катталган улуттук оператор навигациялык пломбаны салууда аны Бирликтин мүчө мамлекеттеринин (мындан ары – мүчө мамлекеттер) аймактары боюнча байкоого алуу объекттерин ташууну, анын ичинде навигациялык пломбанын кубат булагынын (аккумуляторунун) зарядынын деңгээлинин 75 пайыздан төмөн эмес деңгээлде абалын байкоого алуу үчүн колдонуу мүмкүнчүлүгүн бышыктайт.
Ташууну байкоого алуу үчүн пайдалануу мүмкүнчүлүгү ырасталбаган навигациялык пломбаны салууга жол берилбейт.
4. Навигациялык пломбалар мурда коюлган бажы пломбаларына жана мөөрлөрүнө, башка пломбаларга, бекитүүчү-пломбалоочу түзүлүштөргө зыян келтирбестен, навигациялык пломбанын корпусуна түшүрүлгөн бөтөнчө идентификациялык номерди окуу мүмкүнчүлүгүн камсыз кылып коюлат.
[bookmark: _GoBack]5. Навигациялык пломба байкоого алынган объекттер жайгашкан транспорт каражатынын (контейнердин) эшиктеринин бекиткич жабдууларына жана жүк жайларын (отсектерин) жабуу системасына пломбалоо элементин бузбастан аны санкциясыз алып салуу жана жүк отсегинин бүтүндүгүн бузбастан байкоого алуу объекттерине санкциясыз кирүү мүмкүнчүлүгүн жокко чыгарган ыкма менен (Макулдашуунун 
6-беренесинин 3-пунктун эске алуу менен) коюлушу керек.
Транспорт каражатынын башка жерине же байкоого алуу объектисинин өзүнө навигациялык пломба пломбалоо элементин бузбастан аны санкциясыз алып салуу мүмкүнчүлүгүн жокко чыгарган ыкма менен (транспорт каражатынын түрүнүн жана ташуу технологиясынын өзгөчөлүктөрүн эске алып) коюлушу керек.
6. Навигациялык пломбаларды коюу (алып салуу) боюнча операциялар төмөнкүлөрдө жүргүзүлүшү керек:
а) автомобиль транспорту менен жүргүзүлгөн ташууларды байкоого алуу жүргүзүүдө – мүмкүн болушунча кыска мөөнөттө;
б) темир жол транспорту менен ишке ашырылуучу ташууларды байкоого алууда – станциялардын ишинин технологиялык процесстерине ылайык поезддерди иштетүүгө зарыл болгон убакыттын чегинде.
7. Навигациялык пломбаларды коюу (алып салуу) боюнча операцияларды жасоодо аймагында ташуулар байкоого алына баштаган (аяктаган) мүчө-мамлекеттин улуттук оператору өзүнүн маалыматтык системасына төмөнкүлөрдү белгилейт:
а) навигациялык пломбаларды койгон (алып салган) жактын өкүлүнүн фамилиясын, атын, атасынын атын (бар болсо) жана мындай жактын аталышын;
б) контролдоочу органдын кызмат адамынын катышкандыгын (навигациялык пломбаны коюуга (алып салууга) катышкан учурда) (Армения Республикасында жана Кыргыз Республикасында мындай кызмат адамынын фамилиясы, аты, атасынын аты (бар болсо) кошумча белгиленет).
8. Ушул Тартиптин 7-пунктунда көрсөтүлгөн маалыматты чогултууда, иштеп чыгууда, сактоодо жана берүүдө, аймагында ташуу байкоого алына баштаган (аяктаган) мүчө мамлекеттин улуттук оператору ошол мүчө мамлекеттин мыйзамдарына ылайык маалыматты коргоо жаатындагы талаптарга жооп берген толук чараларды көрүүгө тийиш.
9. Эгерде аймагында ташуулар байкоого алына баштаган мүчө мамлекеттин контролдоочу органы тарабынан навигациялык пломбаны коюуда кызмат адамынын катышуусу жөнүндө чечим кабыл алса, мындай кызмат адамы тандап алуу принцибине жараша анын ичинде тобокелдиктерди башкаруу системасын пайдаланып жана (же) байкоого алуу объекттерин коюлганнавигациялык пломбалардын коюлушунун ушул Тартиптин 
5-пунктунда көрсөтүлгөн талаптарга шайкештигин текшерет.
10. Навигациялык пломба Бирликтин бажы аймагында алып салуу жеринде деактивациялагандан кийин алынат.
Навигациялык пломба Макулдашуунун 10-беренесинин
1-пунктуна ылайык аныкталган учурларда алып салуу жери болбогон жерде деактивацияланбастан алынып салынышы мүмкүн.
11. Навигациялык пломба эгерде байкоого алынуучу объекттерди жок кылуу, биротоло жоготуу же олуттуу бузулуу реалдуу коркунучу болсо, көзөмөлдөөчү органдын уруксатысыз алынып салынышы мүмкүн.
Ташуучу же анын өкүлү аталган иш-аракеттердин жүзөгө ашырылгандыгы жөнүндө токтоосуз түрдө аймагында мындай коркунуч пайда болгон мүчө-мамлекеттин контролдоочу органына билдирет. Ушул пункттун биринчи абзацында көрсөтүлгөн жагдайлардын пайда болушун ырастоо үчүн ташуучу мүчө мамлекеттердин үчүнчү тарап менен эл аралык келишимдеринде, Бирликтин укугуна кирген актыларда жана (же) мүчө мамлекеттин же аймагында ушундай жагдайлар пайда болгон Бирликке мүчө болбогон мамлекеттин мыйзамдарында каралган документтерди (бар болсо) берет.

БЕКИТИЛДИ 
Евразия экономикалык комиссиясынын Коллегиясынын
2023-ж.  22-августундагы № 128
чечими менен

Конкреттүү ташууну байкоого алуу мезгилинде документтерди (маалымдарды) берүү, сактоо жана мурда жазылган маалыматтарды жок кылуу (өчүрүү) 
ТАРТИБИ

1. Бул Тартип 2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашуунун (мындан ары – Макулдашуу) 7-беренесинин 2-пунктунда көрсөтүлгөн жана (же) 7-беренесинин 3-пунктуна ылайык аныкталган документтерди (маалыматтарды) берүү, мындай документтерди (маалыматтарды) сактоо жана конкреттүү ташууларды байкоого алуу мезгилинде мурда жазылган маалыматтарды жок кылуу (өчүрүү) эрежелерин аныктайт.
[bookmark: _Hlk126683758]2.  Аймагында ташууларды байкоо алуу башталган мүчө мамлекеттин контролдоочу органы тарабынан навигациялык пломбаны колдонуу жөнүндө чечим кабыл алган учурда, мындай контролдоочу орган Евразия экономикалык комиссиясы (мындан ары – Комиссия) тарабынан аныкталган маалыматты коргоонун бирдиктүү чараларын эске алуу менен, маалыматтык системаны пайдаланып Евразия экономикалык бирлигине мүчө мамлекетинин (мындан ары – мүчө мамлекет) ыйгарым укуктуу операторуна (органына) ушул Тартиптин 1 – пунктунда көрсөтүлгөн документтерди (маалыматтарды) берет жана ага навигациялык пломбаны активдештирүүгө уруксат берүү жөнүндө маалымдайт.

Аймагында ташуулар байкоого алына башталган мүчө мамлекеттин ыйгарым укуктуу оператору (органы) ушул пункттун биринчи абзацына ылайык алынган документтерди (маалыматтарды), ошондой эле көрсөтүлгөн улуттук оператор жана ыйгарым укуктуу оператор (орган) бир жак болгон учурларды кошпогондо, өзүнүн мүчө-мамлекетинин улуттук операторуна навигациялык пломбаны активдештирүүгө уруксат берүү жөнүндө маалыматты берет.
3. Аймагында байкоого алына баштаган мүчө мамлекеттин улуттук оператору, ушул Тартиптин 2-пунктунун экинчи абзацына ылайык документтерди (маалыматтарды), ошондой эле навигациялык пломбаны активдештирүүгө уруксат жөнүндө маалыматты алгандан кийин Комиссия тарабынан аныкталган навигациялык пломбада камтылган маалыматты коргоонун бирдиктүү чараларын эске алып навигациялык пломбага алынган документтерди (маалыматтарды) жана электрондук документтерди жана (же) Макулдашуунун 7-беренесинин 4-пунктунун экинчи абзацына ылайык аныкталган конкреттүү ташууларды байкоого алуу мезгилинде навигациялык пломбада камтылган документтердеги маалыматтарды сактоону уюштурууга карата талаптарды мындай навигациялык пломбаны активдештиргенге чейин берет ушул Тартиптин 8-пунктунда көрсөтүлгөн учурлардан башкасы.
4. Эгерде навигациялык пломба аймагында ташуулар байкоого алына баштаган мүчө мамлекеттен башка мүчө мамлекеттин улуттук операторунун маалыматтык системасында катталган учурда, аймагында ташуулар байкоого алына баштаган мүчө мамлекеттин ыйгарым укуктуу оператору (органы), ушул Тартиптин 2-пунктунун биринчи абзацына ылайык алынган документтерди (маалыматтарды), ошондой эле навигациялык пломбаны активдештирүүгө уруксат берүү жөнүндө маалыматты мындай мүчө мамлекеттин ыйгарым укуктуу оператору (органы) аркылуу маалыматтык системасында навигациялык пломба катталган улуттук операторго берет. 
5. Маалыматтык системасында навигациялык пломба катталган улуттук оператор, ушул Тартиптин 4-пунктуна ылайык документтерди (маалыматтарды), ошондой эле навигациялык пломбаны активдештирүүгө уруксат жөнүндө маалыматты алгандан кийин бул маалымат системасын аралыктан колдонуп навигациялык пломбага алынган документтерди (маалыматтарды) комиссия тарабынан аныкталган навигациялык пломбада камтылган маалыматты коргоонун бирдиктүү чараларын жана электрондук документтерди жана (же) Макулдашуунун 7-беренесинин 4-пунктунун экинчи абзацына ылайык аныкталган конкреттүү ташууларды байкоого алуу мезгилинде навигациялык пломбада камтылган документтердеги маалыматтарды сактоону уюштурууга карата талаптарды эске алып мындай навигациялык пломбаны активдештиргенге чейин берет ушул Тартиптин 8-пунктунда көрсөтүлгөн учурлардан башкасы.
6. Ушул Тартиптин 3 жана 5-пункттарына ылайык навигациялык пломбага документтерди (маалыматтарды) берердин алдында бул пломба маалыматтык системасында катталган улуттук оператор, навигациялык пломбанын бөтөнчө идентификациялык номери жөнүндө маалыматтардан жана маалыматтык системасында катталган улуттук оператор жөнүндө маалыматтардан тышкары, андагы документтерди (маалыматтарды) жок кылат (өчүрөт).
7. Навигациялык пломбаны колдонуп конкреттүү ташууну байкоо алуу мезгилинде алынган документтер (маалыматтар) сакталууга тийиш:
а) ушул Тартиптин 2-пунктунун экинчи абзацына ылайык –аймагында ташуулар байкоого алына баштаган мүчө мамлекеттин улуттук операторунун маалыматтык системасында;
б)  ушул Тартиптин 4-пунктуна ылайык – навигациялык пломба катталган улуттук оператордун маалымат системасында.
8. Техникалык үзгүлтүктөрдөн, байланыш каражаттарынын (телекоммуникациялык тарамдар жана "Интернет" маалыматтык-телекоммуникациялык тарамдар) иштериндеги бузуулардан, электр энергиясынын өчүрүлүшүнөн улам келип чыккан, аймагында ташууларды байкоого алына баштаган мүчө мамлекеттин улуттук оператору жана (же) бажы же башка контролдоочу органдар тарабынан пайдаланылуучу маалыматтык системалар бузук болгон учурда, алар навигациялык пломбага төмөнкүдөй берилет:
ушул пункттун биринчи абзацында көрсөтүлгөн жагдайлар пайда болгон учурдан тартып 15 мүнөттөн ашпаган мөөнөттө же, эгерде бул станциялардын ишинин технологиялык процессине таасир этсе (темир жол ташууларында) азыраак мөөнөттө – бажы транзитинин бажы жол-жобосуна ылайык ташылуучу же экспорттун бажы жол-жобосуна ылайык экспорттун бажы жол-жобосуна ылайык Евразия экономикалык бирлигинин бажы аймагынан ташылып чыгуучу товарларга карата;
ушул пункттун биринчи абзацында көрсөтүлгөн жагдайлар четтетилгенден кийин – өз ара сооданын алкагында мүчө мамлекеттердин ортосунда товарларды алып өтүүдө.
ушул Тартиптин 3 жана 5-пункттарына ылайык навигациялык пломбага документтердин (маалыматтардын) берилиши ташуу байкоого алына баштаган мүчө мамлекеттин аймагынан байкоого алынуучу объект кеткенге чейин аяктоого тийиш.
Ташуу байкоого алына баштаган мүчө мамлекеттин аймагынан байкоого алынуучу объект кеткенге чейин ушул Тартиптин 3 жана 5-пункттарына ылайык навигациялык пломбага документтерди (маалыматтарды) берүү аяктабаган учурда мындай мүчө мамлекеттин улуттук оператору тарабынан Макулдашуунун 11-беренесинин 3-пунктуна ылайык аныкталган иш-аракеттер жүргүзүлөт.
9. Навигациялык пломбаны колдонуу менен конкреттүү ташууну байкоого алуу мезгилинде мындай навигациялык пломбада камтылган документтер (маалыматтар), Макулдашуунун 7-беренесинин 4-пунктуна ылайык Комиссия тарабынан аныкталган навигациялык пломбада камтылган маалыматты коргоонун бирдиктүү чараларын ишке ашырууну эске алып, аймактары боюнча байкоо алынуучу объекттер ташылган (ташыла турган) мүчө мамлекеттердин ыйгарым укуктуу операторлорунун (органдарынын) маалыматтык системаларына туташтырылган, атайын түзүлүштөрдү  колдонуу аркылуу эсептелиши мүмкүн.
10. Мурда жазылган маалымат (конкреттүү ташууну байкоого алуу мезгилинде жазылган маалымат) навигациялык пломбаны деактивациялагандан кийин жок кылынууга (өчүрүлүүгө) тийиш:
а) маалымат системасында навигациялык пломба катталган улуттук оператор тарабынан конкреттүү ташууларды байкоого алууда колдонулуучу навигациялык пломбадан, мындай маалыматтык системаны  аралыктан колдонуу менен;
б) конкреттүү ташууларды байкоого алуу мезгилинин ичинде мындай маалымат берилген мүчө мамлекеттердин улуттук жана ыйгарым укуктуу операторлорунун (органдарынын) маалыматтык системаларынан.

_____________


